Hätäpäiden kalinaa: Tuomio
Espanjan liiga rankaisi Real Betisiä 9000 euron sakoilla, sekä kahden kotiottelun kiellolla ja tuomitsi Athletic Clubin viime kierroksen ottelun voittajaksi. Baskit kirjoittavat kummallisen mahtipontista englantia, mutta ottelun jälkeiset tunnelmat selvinnevät tämän linkin takaa. Ainakin pullon heittäneen rikollisen nimi on tullut kirjattua ylös.
Sarjatilanne on parempi kuin edellisinä vuosina:
3. Villarreal 53
4. Atletico Madrid 47
6. Espanyol 45
7. Racing 44
8. Getafe 39
9. UD Almeria 38
10. Athletic Club 36
11. Valencia 36
12. Mallorca 34
13. Osasuna 34
14. Deportivo 34
15. Zaragoza 32
16. Betis 32
18. Recreativo 32
19. Murcia 23
Eli yhdeksän pistettä eurokentille ja neljä pistettä putoamisviivaan. Jäljellä olevat ottelut:
Getafe kotona
Recreativo vieraissa
Espanyol kotona
Deportivo vieraissa
Valencia kotona
Real Madrid vieraissa
Murcia vieraissa
Sevilla vieraissa
Mikäli vire jatkuu nykyisen kaltaisena niin aika lähelle kuuden parhaan joukkoa Bilbao tulee sijoittumaan. Toivoa sopii, että maalivahti Armando ei saanut näköä heikentävää silmävammaa.
Lähettänyt IDA klo 10.15
Ei hullumpi otteluohjelma, toivotaan parasta.
20. maaliskuuta 2008 klo 11.23
Tosin ei tänä vuonna pitänytkään vielä ihan kärjessä olla.
21. maaliskuuta 2008 klo 2.09
Fanittaako Ida laajemminkin espanjalaista elämää vaan vainko pelkkää sianrakon potkimista? Mistä alku moiseen?
21. maaliskuuta 2008 klo 19.26
Se on aika pitkä juttu.
Aikanaan innostuin seuraan ihan vain tietämättä siitä tai sen taustoista mitään. Sitten se unohtui, kun sain "suomifutis" herätyksen.
Nyt taas, kun kiinnostuin politiikasta, niin seura tuli vastaan baskien nationalismista lukiessa.
Eli vaikka olen vakaasti sitä mieltä, että urheilu ja politiikka pitäisi osata pitää erillään, niin tämä nykyinen innostus on tavallaan urheilullispoliittista.
Bilbao sentään yrittää täysillä tätä nykyistä "rahalla saa mitä vaan" - meininkiä, joka minusta koituu ennen pitkää urheilullisten arvojen tuhoksi, vastaan. Periaatteessa - josta tosin luovasti luistellaan niin, että "hätätilanteessa" kaikki baskit kelpaavat - kaikki pelaajat ovat edelleenkin seuran omia kasvatteja. Mikä nykymaailmassa on pieni ihme.
21. maaliskuuta 2008 klo 23.28